CELEX: 52009PC0097
Language: el
Date: 2009-03-03
Title: Πρόταση Απόφαση του Συμβουλίου για τη θέση της Κοινότητας σχετικά με τη συμμετοχή στη συμβουλευτική επιτροπή Cariforum-ΕΚ που προβλέπεται στη συμφωνία οικονομικής εταιρικής σχέσης μεταξύ των κρατών Cariforum, αφενός, και της Ευρωπαϊκής Κοινότητας και των κρατών μελών της, αφετέρου, καθώς και σχετικά με την επιλογή των αντιπροσώπων των οργανώσεων οι οποίες είναι εγκατεστημένες στο συμβαλλόμενο μέρος ΕΚ

Σημαντική ανακοίνωση νομικού περιεχομένου

|

52009PC0097

Πρόταση Απόφαση του Συμβουλίου για τη θέση της Κοινότητας σχετικά με τη συμμετοχή στη συμβουλευτική επιτροπή Cariforum-ΕΚ που προβλέπεται στη συμφωνία οικονομικής εταιρικής σχέσης μεταξύ των κρατών Cariforum, αφενός, και της Ευρωπαϊκής Κοινότητας και των κρατών μελών της, αφετέρου, καθώς και σχετικά με την επιλογή των αντιπροσώπων των οργανώσεων οι οποίες είναι εγκατεστημένες στο συμβαλλόμενο μέρος ΕΚ  /* COM/2009/0097 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 3.3.2009COM(2009) 97 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση της Κοινότητας σχετικά με τη συμμετοχή στη συμβουλευτική επιτροπή CARIFORUM-ΕΚ που προβλέπεται στη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, καθώς και σχετικά με την επιλογή των αντιπροσώπων των οργανώσεων οι οποίες είναι εγκατεστημένες στο συμβαλλόμενο μέρος ΕΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008. Το άρθρο 5 της συμφωνίας διασφαλίζει την παρακολούθηση ως ένα από τα βασικά στοιχεία της εταιρικής σχέσης για την αειφόρο ανάπτυξη η οποία θεσπίζεται από τη συμφωνία. Επιπλέον, το θεσμικό κεφάλαιο περιλαμβάνει ειδικές διατάξεις για την παρακολούθηση, συμβάλλοντας κατά τον τρόπο αυτό στην αποτελεσματική εφαρμογή της συγκεκριμένης δραστηριότητας. Ιδιαίτερα σημαντικό ρόλο θα διαδραματίσει η συμβουλευτική επιτροπή CARIFORUM-ΕΚ που προβλέπεται στο άρθρο 232 της συμφωνίας. Ζητείται από το Συμβούλιο να αποφασίσει σχετικά με τη συμμετοχή της ΕΚ στη συμβουλευτική επιτροπή, με σκοπό να εξασφαλιστεί ευρεία εκπροσώπηση όλων των ενδιαφερόμενων μερών. Στο πλαίσιο αυτό, η Ευρωπαϊκή Οικονομική και Κοινωνική Επιτροπή (ΕΟΚΕ) επιθυμεί να συμμετάσχει ενεργά στην επιλογή των ευρωπαίων αντιπροσώπων στη συμβουλευτική επιτροπή CARIFORUM-ΕΚ και να αναλάβει τη γραμματεία της επιτροπής, διότι η πείρα της στο συντονισμό κοινών οργάνων παρόμοιας φύσης είναι σημαντική και διότι η ΕΟΚΕ διεξάγει τακτικό διάλογο με αντίστοιχες υπηρεσίες στις χώρες ΑΚΕ.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση της Κοινότητας σχετικά με τη συμμετοχή στη συμβουλευτική επιτροπή CARIFORUM-ΕΚ που προβλέπεται στη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, καθώς και σχετικά με την επιλογή των αντιπροσώπων των οργανώσεων οι οποίες είναι εγκατεστημένες στο συμβαλλόμενο μέρος ΕΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής[1],ύστερα από διαβούλευση με την Ευρωπαϊκή Οικονομική και Κοινωνική Επιτροπή,Εκτιμώντας τα ακόλουθα:(1) Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου[2], υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.(2) Το άρθρο 232 παράγραφος 2 της συμφωνίας προβλέπει ότι η συμμετοχή στη συμβουλευτική επιτροπή CARIFORUM-ΕΚ αποφασίζεται από το κοινό συμβούλιο CARIFORUM-ΕΚ, με σκοπό την εξασφάλιση ευρείας εκπροσώπησης όλων των ενδιαφερόμενων μερών.(3) Έχει μεγάλη σημασία να εξασφαλιστεί η ταχεία συγκρότηση των οργάνων που προβλέπονται από τη συμφωνία, και ιδίως της συμβουλευτικής επιτροπής CARIFORUM-ΕΚ, λόγω του ρόλου της στην παρακολούθηση της εφαρμογής της συμφωνίας.(4) Πρέπει να θεσπιστεί εσωτερική κοινοτική διαδικασία για την επιλογή αντιπροσώπων των οργανώσεων οι οποίες είναι εγκατεστημένες στο συμβαλλόμενο μέρος ΕΚ.(5) Η Ευρωπαϊκή Οικονομική και Κοινωνική Επιτροπή εξέφρασε την επιθυμία της να συμβάλει στον προσδιορισμό και την επιλογή αντιπροσώπων ευρωπαϊκών οργανώσεων της κοινωνίας των πολιτών και να αναλάβει αρχικά τη γραμματεία της συμβουλευτικής επιτροπής,ΑΠΟΦΑΣΙΖΕΙ:Άρθρο 1Η θέση της Κοινότητας αναφορικά με την έγκριση απόφασης του κοινού συμβουλίου της συμφωνίας για την επιλογή μόνιμων μελών της συμβουλευτικής επιτροπής CARIFORUM-ΕΚ (εφεξής «η επιτροπή») την οποία προβλέπει η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, βασίζεται στο σχέδιο απόφασης του κοινού συμβουλίου, το οποίο επισυνάπτεται στην παρούσα απόφαση (εφεξής «το παράρτημα»).Άρθρο 21. Οι αντιπρόσωποι των ευρωπαϊκών οργανώσεων που ορίζονται στο άρθρο 1 παράγραφος 1 στοιχείο α) του παραρτήματος προτείνονται από την Ευρωπαϊκή Οικονομική και Κοινωνική Επιτροπή ύστερα από διαβούλευση με την Επιτροπή με σκοπό την έγκριση από την επιτροπή εμπορίου και ανάπτυξης CARIFORUM-ΕΚ.2. Ζητείται από την Ευρωπαϊκή Οικονομική και Κοινωνική Επιτροπή να καταρτίσει καταλόγους των οργανώσεων που αναφέρονται στο άρθρο 1 παράγραφος 1 στοιχεία β) και γ) του παραρτήματος. Για το σκοπό αυτό, πραγματοποιείται ευρεία δημοσίευση πρόσκλησης εκδήλωσης ενδιαφέροντος για τις οργανώσεις που επιθυμούν να περιληφθούν στον κατάλογο. Κάθε ενδιαφερόμενη οργάνωση που απαντά σε αυτή την πρόσκληση περιγράφει τον τρόπο με τον οποίο πληροί τις απαιτήσεις που ορίζονται στο άρθρο 1 του παραρτήματος. Ο πίνακας παραμένει ανοικτός για τις οργανώσεις που πληρούν τις απαιτήσεις αυτής της διάταξης ώστε να περιληφθούν στους καταλόγους. Οι οργανώσεις που περιλαμβάνονται στους καταλόγους θα λαμβάνουν ειδική πληροφόρηση για τις εργασίες της επιτροπής.3. Στην πρόσκληση εκδήλωσης ενδιαφέροντος οι οργανώσεις καλούνται επίσης να δηλώσουν κατά πόσον ενδιαφέρονται να έχει ένας από τους αντιπροσώπους τους την ιδιότητα του μόνιμου μέλους της επιτροπής. Οι οργανώσεις που περιλαμβάνονται στους καταλόγους θα κληθούν στη συνέχεια να υποστηρίξουν την υποψηφιότητα δύο μόνιμων αντιπροσώπων κατ’ ανώτατο όριο στην επιτροπή, μεταξύ εκείνων που εκδήλωσαν ενδιαφέρον. Το συμβαλλόμενο μέρος ΕΚ προτείνει στην επιτροπή εμπορίου και ανάπτυξης CARIFORUM-ΕΚ ως μόνιμα μέλη για τις κατηγορίες του άρθρου 1 παράγραφος 1 στοιχεία β) και γ) τους αντιπροσώπους οι οποίοι υποστηρίχθηκαν περισσότερο.4. Τέσσερις μήνες πριν από τη λήξη της θητείας των μελών της επιτροπής, δημοσιεύεται πρόσκληση εκδήλωσης ενδιαφέροντος για την απόκτηση της ιδιότητας του μόνιμου μέλους της επιτροπής. Για το διορισμό εφαρμόζεται η ίδια διαδικασία με αυτήν που αναφέρεται στην παράγραφο 3.Βρυξέλλες, […]Για το ΣυμβούλιοΟ πρόεδρος […]ΠΑΡΑΡΤΗΜΑ.ΑΠΟΦΑΣΗ αριθ. …/2009 ΤΟΥ ΚΟΙΝΟΥ ΣΥΜΒΟΥΛΙΟΥπου ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη συμμετοχή στη συμβουλευτική επιτροπή CARIFORUM-ΕΚΤΟ ΚΟΙΝΟ ΣΥΜΒΟΥΛΙΟ CARIFORUM-ΕΚ,Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (εφεξής «συμφωνία»), που υπογράφηκε στο Bridgetown του Μπαρμπάντος στις 15 Οκτωβρίου 2008, και ιδίως το άρθρο 232 παράγραφος 2,Εκτιμώντας τα ακόλουθα:Λαμβανομένων υπόψη των στόχων που καθορίζονται στο άρθρο 1 της συμφωνίας και τη δέσμευση για την παρακολούθησή τους η οποία προβλέπεται στο άρθρο 5, είναι σκόπιμο να συσταθεί άμεσα η συμβουλευτική επιτροπή CARIFORUM-ΕΚ,ΑΠΟΦΑΣΙΖΕΙ:Άρθρο 11. Στη συμβουλευτική επιτροπή CARIFORUM-ΕΚ (εφεξής «η επιτροπή») συμμετέχουν […] μόνιμα μέλη που αντιπροσωπεύουν οργανώσεις της κοινωνίας των πολιτών, […] που αντιπροσωπεύουν τοπικές οργανώσεων εγκατεστημένων στα κράτη CARIFORUM και […] που αντιπροσωπεύουν οργανώσεις εγκατεστημένων στο συμβαλλόμενο μέρος ΕΚ.Μεταξύ αυτών των δύο ομάδων υπάρχουν τουλάχιστον δύο αντιπρόσωποι από οργανώσεις που αντιπροσωπεύουν, αντίστοιχα:α) τους κοινωνικούς και οικονομικούς εταίρους,β) την ακαδημαϊκή κοινότητα, καιγ) άλλες μη κυβερνητικές οργανώσεις, συμπεριλαμβανομένων αναπτυξιακών και περιβαλλοντικών οργανώσεων.Τα μόνιμα μέλη ασκούν τα καθήκοντά τους για δύο έτη. Εξασφαλίζονται κατάλληλες ειδικές γνώσεις και ευρεία γεωγραφική και τομεακή εκπροσώπηση.2. Για τους σκοπούς της παρούσας απόφασης, ως οργανώσεις της κοινωνίας των πολιτών νοούνται διεθνείς ενώσεις, ιδρύματα και άλλοι ιδιωτικοί φορείς μη κερδοσκοπικού χαρακτήρα οι οποίοι μπορούν να παρέχουν στοιχεία ή συμβουλές εμπειρογνωμόνων στα θέματα που καλύπτει η συμφωνία, ή οι οποίοι αποτελούν σημαντικά στοιχεία της κοινής γνώμης που ενδιαφέρονται για τα θέματα που καλύπτει η συμφωνία. Η απαίτηση αυτή μπορεί να παρακαμφθεί στην περίπτωση ακαδημαϊκών ιδρυμάτων με ειδική εμπειρογνωμοσύνη σε θέματα που καλύπτει η συμφωνία.3. Μια οργάνωση θεωρείται εγκατεστημένη στο έδαφος είτε των κρατών CARIFORUM ή του συμβαλλόμενου μέρους ΕΚ όταν η οργάνωση αυτή έχει την καταστατική της έδρα και την κεντρική διεύθυνση και τον έλεγχο στην επικράτεια των κρατών CARIFORUM ή του συμβαλλόμενου μέρους ΕΚ, ανάλογα με την περίπτωση.Άρθρο 2Η επιτροπή εμπορίου και ανάπτυξης CARIFORUM-ΕΚ συζητά χωρίς καθυστέρηση και εγκρίνει τον κατάλογο των μόνιμων μελών που πρότειναν τα κράτη CARIFORUM και το συμβαλλόμενο μέρος ΕΚ αντίστοιχα, καθώς και τις ανανεώσεις του .Άρθρο 3Κάθε οργάνωση που πληροί τις απαιτήσεις του άρθρου 1 μπορεί να συμμετέχει στις συνεδριάσεις της συμβουλευτικής επιτροπής CARIFORUM-ΕΚ ως παρατηρητής. Ωστόσο, μόνο τα μόνιμα μέλη μπορούν να λαμβάνουν οικονομική βοήθεια για την άσκηση των καθηκόντων τους στην επιτροπή.Άρθρο 4Η Ευρωπαϊκή Οικονομική και Κοινωνική Επιτροπή λειτουργεί ως γραμματεία της επιτροπής για αρχική περίοδο που λήγει στις 31 Δεκεμβρίου 2010. Η περίοδος αυτή ανανεώνεται αυτομάτως εκτός εάν τα μέρη ή η Ευρωπαϊκή Οικονομική και Κοινωνική Επιτροπή διατυπώσουν την αντίθεσή τους με προηγούμενη και έγκαιρη κοινοποίηση.Άρθρο 5Οι χρηματοδοτικές ρυθμίσεις θεσπίζονται από την επιτροπή εμπορίου και ανάπτυξης CARIFORUM-ΕΚ.Άρθρο 6Η παρούσα απόφαση αρχίζει να ισχύει στις […][…] 2009[1] ΕΕ[2] ΕΕ L 289 της 30.10.2008, σ. 3.